CELEX: 62021TN0190
Language: el
Date: 2021-04-07 00:00:00
Title: Υπόθεση T-190/21: Αγωγή της 7ης Απριλίου 2021 — RI κ.λπ. κατά Συμβουλίου κ.λπ.

7.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/55
            
         
      Αγωγή της 7ης Απριλίου 2021 — RI κ.λπ. κατά Συμβουλίου κ.λπ.
      (Υπόθεση T-190/21)
      (2021/C 217/70)
      Γλώσσα διαδικασίας: η γαλλική
      
         Διάδικοι
      
      
         Ενάγοντες: RI και 15 λοιποί ενάγοντες (εκπρόσωπος: N. de Montigny, δικηγόρος)
      
         Εναγόμενοι: Συμβούλιο της Ευρωπαϊκής Ένωσης, Ευρωπαϊκή Επιτροπή, Ευρωπαϊκή Υπηρεσία Εξωτερικής Δράσης (ΕΥΕΔ) και Eulex Κοσσυφοπέδιο
      
         Αιτήματα
      
      Οι ενάγοντες ζητούν από το Γενικό Δικαστήριο:
      με κύριο αίτημα:
      
                  —
               
               
                  όσον αφορά τη σχέση εργασίας:
                  
                              —
                           
                           
                              να επαναχαρακτηρίσει τη συμβατική σχέση των εναγόντων ως σύμβαση εργασίας αορίστου χρόνου·
                           
                        
                              —
                           
                           
                              να υποχρεώσει τους εναγομένους να καταβάλουν αντισταθμιστική αποζημίωση λόγω απολύσεως χωρίς προειδοποίηση:
                              
                                          —
                                       
                                       
                                          στον ενάγοντα RW: 65 726,17 ευρώ.
                                       
                                    
                                          —
                                       
                                       
                                          στον ενάγοντα RZ: 84 748,27 ευρώ.
                                       
                                    
                        
                              —
                           
                           
                              να υποχρεώσει τους εναγομένους να καταβάλουν στους ενάγοντες αποζημίωση, η οποία πρέπει να καθορισθεί βάσει της εφαρμοστέας νομοθεσίας, για τη ζημία που υπέστησαν επειδή δεν ήταν ασφαλισμένοι σε εθνικό σύστημα κοινωνικής ασφάλισης·
                           
                        
                              —
                           
                           
                              να υποχρεώσει τους εναγομένους να καταβάλουν στους ενάγοντες τόκους επί των ποσών αυτών·
                           
                        
                              —
                           
                           
                              να τάξει προθεσμία στους διαδίκους για τον υπολογισμό της εν λόγω αποζημιώσεως η οποία πρέπει να καθορισθεί·
                           
                        
            
                  —
               
               
                  όσον αφορά τα λοιπά δικαιώματα:
                  
                              —
                           
                           
                              να διαπιστώσει ότι οι ενάγοντες θα έπρεπε να έχουν προσληφθεί ως έκτακτοι υπάλληλοι ενός εκ των τριών πρώτων εναγομένων και να αποφανθεί ότι οι ενάγοντες έτυχαν μη σύννομης και δυσμενούς μεταχείρισης από τους τρεις πρώτους εναγομένους, η οποία δεν δικαιολογείται αντικειμενικά, όσον αφορά τις αποδοχές τους, τα συνταξιοδοτικά δικαιώματά τους και συναφείς παροχές καθώς και όσον αφορά την εγγύηση μελλοντικής απασχόλησης·
                           
                        
                              —
                           
                           
                              να υποχρεώσει τους τρεις πρώτους εναγομένους να αποζημιώσουν έκαστο των εναγόντων για τη ζημία που υπέστη λόγω μη καταβολής των αποδοχών, συνταξιοδοτικών δικαιωμάτων, επιδομάτων και παροχών που απορρέουν από την εφαρμογή του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης, εξαιτίας της μη σύννομης άνισης μεταχείρισής του·
                           
                        
                              —
                           
                           
                              να υποχρεώσει τους εναγομένους να καταβάλουν στους ενάγοντες τόκους επί των ποσών αυτών·
                           
                        
                              —
                           
                           
                              να τάξει προθεσμία στους διαδίκους για τον υπολογισμό της εν λόγω αποζημιώσεως λαμβανομένων υπόψη του βαθμού και του κλιμακίου στο οποίο θα έπρεπε να έχουν προσληφθεί οι ενάγοντες, της κατά μέσον όρο αυξήσεως των αποδοχών, της εξελίξεως της σταδιοδρομίας τους, των επιδομάτων που θα έπρεπε συνεπώς να λαμβάνουν βάσει των εν λόγω συμβάσεων εκτάκτου υπαλλήλου, και να συγκρίνει τα αποτελέσματα αυτά με τις πραγματικές αποδοχές που έλαβαν οι ενάγοντες·
                           
                        
            επικουρικώς:
      
                  —
               
               
                  να υποχρεώσει τους τρεις πρώτους εναγομένους να καταβάλουν στους ενάγοντες αποζημίωση λόγω εξωσυμβατικής ευθύνης απορρέουσας από την προσβολή θεμελιωδών δικαιωμάτων τους και αποτιμώμενης, κατά δίκαιη και εύλογη κρίση, σε 20 000 ευρώ ανά έτος προϋπηρεσίας·
               
            
                  —
               
               
                  να υποχρεώσει τους εναγομένους να καταβάλουν στους ενάγοντες τόκους επί των ποσών αυτών·
               
            να καταδικάσει τους εναγομένους στα δικαστικά έξοδα.
      
         Ισχυρισμοί και κύρια επιχειρήματα
      
      Προς στήριξη της αγωγής τους, οι ενάγοντες προβάλλουν επτά λόγους οι οποίοι είναι, κατ’ ουσίαν, πανομοιότυποι ή παρόμοιοι με τους λόγους που προβλήθηκαν στο πλαίσιο της υποθέσεως T-183/21, QP κ.λπ. κατά Συμβουλίου κ.λπ.